**RAPORT PRIVIND SITUAŢIA HIDROMETEOROLOGICĂ ŞI A CALITAŢII MEDIULUI**

**în intervalul 27.07.2017, ora 08.00 – 28.07.2017, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 28.07.2017, ora 7.00**

**RÂURI**

Debitele au fost în general în creştere datorită precipitaţiilor prognozate şi propagǎrii pe râurile din bazinele hidrografice: Olt, Argeș, Vedea, Ialomița, Siret, Prut, bazinul superior al Jiului și pe râurile din Dobrogea. Pe celelalte râuri debitele au fost în scădere, exceptând râurile din bazinul superior al Mureșului, unde au fost staționare.

Scurgeri importante pe versanţi, torenţi, pâraie, viituri rapide pe râurile mici şi creşteri semnificative de niveluri și debite datorită precipitațiilor mai însemnate cantitativ căzute în interval sub formă de aversă s-au înregistrat pe unele râuri din sud-estul țării și zona de munte. Debitele se situează în general la valori cuprinse între 30-90% din mediile multianuale lunare, mai mari (în jurul și peste normalele lunare) pe râurile din bazinele hidrografice: Prahova, bazinele superioare ale Crișului Alb și Ialomiței, bazinele inferioare ale Jiului și Begăi, bazinul mijlociu și inferior al Buzăului şi pe râurile din Dobrogea.

În interval au fost emise: o **AVERTIZARE HIDROLOGICĂ** pentru fenomene imediate și 10 **ATENȚIONARI HIDROLOGICE** pentru fenomene imediate.

Debitele vor fi în creștere datoritǎ precipitaţiilor prognozate şi propagǎrii pe râurile din bazinele hidrografice: Siret, Prut, bazinul inferior al Ialomiței, Oltului superior și pe râurile din Dobrogea. Pe celelalte râuri debitele vor fi în general in scădere.

Sunt posibile scurgeri importante pe versanţi, torenţi, pâraie, viituri rapide pe râurile mici cu posibile efecte de inundaţii locale şi creşteri de niveluri și debite cu posibile depasiri ale **COTELOR DE APĂRARE** datorită precipitațiilor sub formă de aversă prognozate pe unele râuri mici din jumatatea de est a tarii, cu probabilitate mai mare pe unele rauri mici din judetele: Buzau,Galati,Tulcea, Constanta si Vrancea.

**DUNĂRE**

Debitul la intrarea în ţară (secţiunea Baziaş) în intervalul 27 – 28.07.2017 a fost staţionar, având valoarea de 2500 m3/s, situându-se sub media multianuală a lunii iulie (5350 m3/s).

În aval de Porţile de Fier debitele au fost în creştere pe sectorul Gruia – Calafat, în scădere pe sectorul Bechet – Olteniţa şi staţionare pe sectorul Călăraşi – Tulcea.

Debitul la intrarea în ţară (secţiunea Baziaş) va fi în creştere (2600 m3/s).

În aval de Porţile de Fier debitele vor fi în creștere pe sectoarele Gruia – Tr.Măgurele şi Galaţi – Tulcea, în scădere pe sectorul Zimnicea – Cernavodă şi staţionare pe sectorul Hârşova – Brăila.

**2.** **Situaţia meteorologică în intervalul 27.07.2017, ora 8.00 – 28.07.2017, ora 6.00**

**ÎN ŢARĂ**

Vremea a fost răcoroasă in vestul, nordul si centrul tării, iar in rest valorile diurne inregistrate s-au situat in general in jurul celor climatologic specifice acestei date calendaristice. Instabilitatea atmosferică a fost deosebit de accentuată in estul si sud-estul teritoriului precum si in zona Carpatilor Meridionali si de Curbură, unde cerul a fost mai mult noros si incepand cu orele amiezii s-au semnalat averse ce au avut mai ales caracter torential, insotite de frecvente descărcări electrice si de intensificări de scurtă durată ale vantului, cu rafale de pană la 60 km/h. Pană la ora 03, cantitătile de apă inregistrate in scurte intervale de timp sau prin acumulare au depăsit local 25 l/mp si izolat 50 l/mp, pană la 66 l/mp la Tulcea. Pe spatii mici in judetele Constanta, Tulcea, Brăila, Galati si Buzău au fost consemnate căderi de grindină. In jumătatea vestică a teritoriului, cerul a fost variabil, iar averse in general slabe cantitativ si descărcări electrice s-au observat in prima parte a intervalului doar pe arii restranse. Temperaturile maxime s-au incadrat intre 19 grade la Intorsura Buzăului si 32 de grade la Brăila. La ora 06 erau 10 grade la Campeni si 21 de grade la Focsani, Sulina si Gura Portitei.

**Observatie:** incepand de ieri de la ora 06 au fost in vigoare **49 mesaje** privind fenomene meteorologice periculoase imediate asociate instabilitătii atmosferice si anume **27 avertizări cod portocaliu** (11 emise de către SRPV Constanta si cate 8 emise de către SRPV Bacău si respectiv CNPM pentru Muntenia) si **22 de atentionări cod galben** emise astfel: 10 de către CNPM pentru Muntenia, 6 de către SRPV Bacău, cate 2 de către SRPV Craiova si respectiv SRPV Sibiu si cate una de către SRPV Timisoara si SRPV Cluj.

**LA BUCUREŞTI**

Desi valorile temperaturii maxime au marcat o scădere fată de ziua anterioară, acestea s-au situat in general in jurul celor climatologic specifice acestei date calendaristice, inregistrandu-se 27 de grade in Băneasa si 28 de grade la Afumati si Filaret. Cerul a fost temporar noros iar seara si din nou in cursul noptii, trecător a plouat slab. Vantul a suflat slab si moderat. La ora 06 erau 18 grade la Afumati si  Băneasa si 19 grade la Filaret.

**3. Prognoza meteorologică în intervalul 28.07.2017, ora 8.00 – 29.07.2017, ora 8.00**

**ÎN ŢARĂ**

Vremea se va incălzi usor in majoritatea regiunilor. Cerul va fi variabil, cu innorări temporare, averse si descărcări electrice local in estul si in sud-estul teritoriului si pe arii restranse in nord si la munte. Pe spatii mici se vor acumula cantităti de apă ce vor depăsi 20...25 l/mp. Vantul va prezenta intensificări la munte, iar temporar si in restul tării. Temperaturile maxime se vor incadra intre 21 de grade in depresiunile intramontane si 31 de grade in sudul Olteniei, iar cele minime vor fi cuprinse intre 9 grade in estul Transilvaniei si 20 de grade pe litoral si in Dealurile de Vest.

**LA BUCUREŞTI**

Cerul va fi variabil, cu unele innorări in prima parte a zilei, cand vor fi posibile ploi slabe, de scurtă durată. Vantul va sufla slab si moderat. Temperatura maximă, in usoară crestere fată de ziua precedentă va fi de 28...29 de grade, iar cea minimă se va situa in jurul a 16 grade.

***II. CALITATEA APELOR***

**Administrația Națională ,,Apele Române’’** revine cu informații suplimentare referitor la poluarea cu produs petrolier produsa prin exfiltrare în data de 26 07 2017,  in zona

Conducta magistrala titei 24" Constanta-Petromidia, subtraversare canal PAMN, zona Port

Ovidiu, SC CONPET SA - Sectorul de Operare Constanta, menționând măsurile întreprinse:

    - s-au prelevat probe de produs;

    - s-a intervenit pentru decopertarea conductei in vederea identificarii unor posibile avarii;

    - s-a intervenit cu materiale specifice pentru limitarea poluarii (s-a administrat o cantitate de 200 kg substante biodegradabile și s-au montat 100 ml baraj absorbant).

**Administrația Națională ,,Apele Române’’** informează despre producerea, în data de 27.07.2017 la ora 11.10 unei poluări accidentale a apei unui affluent de stânga al râului Mureș (curs de apă necadastrat) pe raza localității Cristești, județul Mureș. Poluarea s-a manifestat printr-o culoare inchisă-spre negru a apei și un miros greu de suportat și foarte intens. Măsuri întreprinse: investigatii in teren si prelevari de probe de apa de catre compartimentul ITA si GMPRA din cadrul SGA Mures. Nu se cunoaște substabța poluantă și nici cauza poluării.

**Administrația Națională ,,Apele Române’’** informează că din cauza temperaturilor ridicate ale aerului si apei înregistrate în ultima perioada, debitelor si vitezelor de curgere foarte   reduse a apei Canalului Bega, pe tronsonul  aval municipiul Timisoara – Ecluza Sanmihaiu Roman și a deversarii a 9 mc/s de la Statia de epurare AQUATIM (in 24/25 iulie 2017)  ca urmare a precipitatiilor cu caracter de aversa, din data de 24/25 iulie 2017, s-a produs un impact semnificativ asupra calitatii apei raului Bega, conducand la scaderea continutului de oxigen dizolvat, sub limita biologica, si cresterea concentatiei de substante organice, ceea ce a cauzat efecte nedorite (mortalitate piscicola) in zona Ecluzei Sanmihai Roman. Administratia Bazinala de Apa Banat, monitorizeaza calitatea apei de suprafata si ia toate masurile necesare ce se impun in aceste situatii.

Concentratia de oxigen dizolvat, sectiunea Sanmihaiu Roman:

-  1,79 mg/l  ( 26.07.2017 ora 10,30) ;

-  2,89 mg/l ( 26.07.2017 ora 14,15);

-  3,63 mg/l (26.07.2017 ora 20 );

-  3,18 mg/l (27.07.2017 ora 7).

Rezultatele arată valori foarte mici ale concentrației de oxigen dizolvat.

***II. CALITATEA MEDIULUI***

**1. În domeniul aerului**

Nu au fost semnalate evenimente deosebite.

**2. În domeniul solului şi vegetaţiei**

**3. În domeniul supravegherii radioactivităţii mediului**

Menționăm că, pentru factorii de mediu urmăriți, nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4. În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE